  Виталий Пронин 21-тӥ тулыспалэ, Анай кыллэн нуналаз, «Шунды» огазеяськон пӧртэм ужрадъёс ортчытыны дасяське. Эшъяськон юртын егитъёс удмурт луисьтэмъёс понна ӝыт радъялозы, Кузебай Герд нимо гимназиын площадказы ужалоз. Ижкарлэн пӧртэм сэрегъёсаз «Мон вераськисько удмурт кылын» гожтэмен значокъёс сётъялозы. 21-тӥ тулыспалэ «удмурт» трамвай ветлоз.«Шундыос» пыриськыны ӧтё «Эше, гожты СМС удмурт кылын» акцие:  та нуналэ удмурт эшъёслы удмурт кылын СМС-ивор ыстоно.Кинлэн мылкыдыз вань Анай кыллэсь нуналзэ пусъёнэ пыриськыны, «Шунды» огазеяськон 14-тӥ тулыспалэ Эшъяськон юртын 17.30 часын пумиськыны ӧте, выль малпанъёсты но ӵектонъёсты вите. Туспуктэмез: vk.com/udmort  Теги: анайкыл Шунды  